Prognoză specială pentru București: polei, zăpadă și vânt cu intensificări.
Prognoza este valabilă până mâine dimineață la ora 10. Se va depunde un strat nou de zăpadă, de 3 – 6 cm. Temperatura va fi între -1 și 2 grade Celsius.
ANM a emis o prognoză specială pentru București, valabilă până mâine, 9 decembrie, la ora 10, când se vor semnala precipiații mixte, polei, se va depune strat nou de zăpadă iar vântul va avea intensificări.Vremea va fi închisă. În prima parte a zilei de marţi și din nou în noaptea de marți spre miercuri se vor semnala precipitaţii mixte și se va depune polei. În restul intervalului, temporar va ninge şi se va depune un strat nou de zăpadă, în medie de 3 – 6 cm.Vântul va avea unele intensificări, mai ales la începutul intervalului, cu rafale de până la 30 – 35 km/h. Temperatura maximă va fi de 1 – 2 grade Celsius, iar cea minimă de -1 – 0 grade Celsius.